مانگی تشرینی یەکەمی ئەمساڵ بە هاورێیەتی دوو لە هاوکارانم لە دەزگای خێرخوازیی بارزانی، بانگهێشت کراین بۆ سەردانی ئەڵمانیا بۆ دیدار لەگەڵ رێکخراوە حکومی و رێکخراوە خێرخوازیەکان، کە بە چڕی دەستیان لە پێشکەشکردنی هاوکاری مرۆیی لە باکوری عێراق (کوردستان)هەیە. دەزگای خێرخوازی بارزانی یەکێکە لە کاریگەرترین رێکخراوە ناحکومییەکان، کە یارمەتی پەنابەران و ئاوارەکانی تری عێراق دەدات، دەزگای خێرخوازی بارزانی لەگەڵ چەندین رێکخراوی ناحکومی نێودەوڵەتی و دەزگا حکومییەکانی تر لە جیهان بەردەوام لە کارکردن دایە بۆ باشترکردنی ژیانی لیقەوماوانی نیشتەجێی هەرێمی کوردستان دەزگای خێرخوازی بارزانی ئەندامی ئەنجومەنی ئابووری کۆمەڵایەتی سەر بە نەتەوەیەکگرتوەکانە، کە بە ئیکۆسۆک ناسراوە، لە ئەمریکا و شانشینی یەکگرتووی بەریتانیاش تۆمارکراوە و نوێنەری هەمیشەیی لە ئەوروپا هەیە.